Diari Oficial de la Generalitat Valenciana


Sumari del DOGV 8920, del 06-10-2020 (2020/8098)

Extracte de la Resolució d'1 d'octubre de 2020, del president de l'Institut Valencià de Competitivitat Empresarial (IVACE), per la qual es convoquen ajudes per a la implantació d'infraestructura de recàrrega de vehicles elèctrics, sistemes de préstecs de bicicletes elèctriques i mesures de mobilitat sostenible en el treball, dins del programa d'incentius a la mobilitat eficient i sostenible (MOVES), amb càrrec al pressupost de l'exercici 2020 (programa MOVES II-Infraestructura Comunitat Valenciana).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8920

Data del DOGV
:   06-10-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/8098


Data del document
:   01-10-2020

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució d'1 d'octubre de 2020, del president de l'Institut Valencià de Competitivitat Empresarial (IVACE), per la qual es convoquen ajudes per a la implantació d'infraestructura de recàrrega de vehicles elèctrics, sistemes de préstecs de bicicletes elèctriques i mesures de mobilitat sostenible en el treball, dins del programa d'incentius a la mobilitat eficient i sostenible (MOVES), amb càrrec al pressupost de l'exercici 2020 (programa MOVES II-Infraestructura Comunitat Valenciana). [2020/8098]  
  
BDNS (identif.): 526397.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet del qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
i en la pàgina web de l'IVACE:  
http://www.ivace.es  
  
Primer. Entitats beneficiàries  
Podran acollir-se a aquestes ajudes les persones i entitats que s'enumeren a continuació en funció de cada tipus d'actuació:  
1. Per a l'actuació 2, Implantació d'infraestructura de recàrrega de vehicles elèctrics:   
a) Els professionals autònoms que estiguen donats d'alta en el Cens d'empresaris, professionals i retenidors de l'Agència Estatal d'Administració Tributària.  
b) Les persones físiques majors d'edat no incloses en l'anterior apartat, a excepció dels casos de discapacitat ?que podran ser menors d'edat?, amb residència fiscal a Espanya i no incloses en l'apartat anterior.  
c) Les comunitats de propietaris.  
d) Les persones jurídiques, vàlidament constituïdes a Espanya en el moment de presentar la sol·licitud d'ajuda, i altres entitats, amb personalitat o sense jurídica, el número d'identificació fiscal (NIF) de les quals comence per les lletres A, B, C, D, E, F, G, J, R o W.  
e) Les entitats locals, d'acord amb l'article 3 de la Llei 7/1985, de 2 d'abril, reguladora de les bases de règim local, i el sector públic institucional, d'acord amb el que estableix l'article 2 de la Llei 40/2015, d'1 d'octubre, de règim jurídic del sector públic, que realitzen la seua activitat a la Comunitat Valenciana. No obstant això, no en podrà ser beneficiària l'Administració autonòmica de la Comunitat Valenciana, en la seua condició de beneficiària directa de les ajudes regulades en el Reial decret 569/2020, sense que aquesta exclusió comprenga el sector públic vinculat a l'Administració autonòmica valenciana, o dependent d'aquesta, que podrà ser-ne beneficiari sempre que els organismes i entitats que l'integren compten amb personalitat jurídica pública diferenciada, així com autonomia de gestió per al compliment dels seus fins.  
  
2. Per a l'actuació 3, Implantació de sistemes de préstecs de bicicletes elèctriques, i per a l'actuació 4, Implantació de mesures de mobilitat sostenible al treball, tots els enumerats per a l'actuació 2, a excepció dels identificats en els apartats b i c respectivament, relatius a persones físiques i comunitats de propietaris.  
  
Segon. Objecte  
Convocar les ajudes de l'IVACE per a la implantació d'infraestructures de recàrrega de vehicles elèctrics, sistemes de préstecs de bicicletes elèctriques i mesures de mobilitat sostenible en el treball a la Comunitat Valenciana, en el marc del programa d'incentius a la mobilitat eficient i sostenible (MOVES II), i fomentar així la disminució de les emissions de CO2 i d'altres emissions contaminants, la millora de la qualitat de l'aire, l'estalvi energètic i la diversificació de les fonts energètiques en el transport, i contribuir a adaptar les necessitats de mobilitat en els nuclis urbans als requisits que imposa la situació excepcional provocada per la Covid-19.  
Per a l'actuació d'implantació d'infraestructura de recàrrega de vehicles elèctrics, seran actuacions subvencionables els sistemes de recàrrega de bateries per a vehicles elèctrics, en la modalitat d'adquisició directa. A més, en el cas de comunitats de propietaris, serà subvencionable la preinstal·lació elèctrica per a recàrrega de vehicle elèctric. La infraestructura de recàrrega de vehicles elèctrics podrà ser tant pública com privada.  
La infraestructura de recàrrega podrà estar destinada als usos següents:  
a) Ús privat en sector residencial, inclosos els habitatges unifamiliars.  
b) Ús públic en sector no residencial (aparcaments públics, hotels, centres comercials, universitats, hospitals, polígons industrials, centres esportius, etc.).  
c) Ús privat en zones d'estacionament d'empreses privades i públiques, per a donar servei a la seua flota.  
d) Ús públic en zones d'estacionament d'empreses privades i públiques, per a donar servei als seus treballadors i clients.  
e) Ús públic en via pública, eixos viaris urbans i interurbans i empreses.  
f) Ús públic en xarxa de carreteres, és d'especial interés la infraestructura de recarrega en estacions de servei i gasolineres.  
g) Recarrega d'oportunitat d'autobusos per mitjà de pantògraf.  
Per a l'actuació d'implantació de sistemes de préstecs de bicicletes elèctriques, es considera actuació subvencionable els sistemes de préstecs de bicicletes elèctriques públics o bé restringits a l'àmbit d'empreses o polígons industrials. En tot cas els sistemes de lloguer de bicicletes elèctriques públics hauran d'estar situats en la via pública, ser accessibles a qualsevol ciutadà, i disposar de les llicències oportunes per part de l'autoritat competent.  
Per a l'actuació d'implantació de mesures de mobilitat sostenible al treball, l'ajuda estarà dirigida a la implantació d'actuacions de mobilitat sostenible als centres de treball o centres d'activitat que tinguen com a objectiu actuar sobre la mobilitat dels treballadors, clients o qualsevol altre tipus d'usuari en l'accés a un centre d'activitat d'una entitat concreta, per a aconseguir una major participació dels modes més eficients. Podran ser de dos tipus:  
a) Mesures dutes a terme per determinats beneficiaris que estableix la convocatòria d'ajudes, que hauran d'estar incloses en un pla de transport al centre de treball (PTT) i estaran incloses en alguna de les tipologies següents:  
- Actuacions que faciliten l'accés al centre de treball a peu o amb bicicleta (inversió en aparcament de bicicletes, dotació de vestuaris, etc.)  
- Disposició de les línies específiques de transport col·lectiu i autobusos llançadora als centres de treball o activitat.  
- Actuacions per a facilitar i fomentar l'ús del transport públic o col·lectiu.  
- Plataformes i sistemes de vehicles compartits.  
b) Mesures dutes a terme per determinats beneficiaris que estableix la convocatòria d'ajudes i que hauran de dur-se a terme en els nuclis urbans per a adaptar la mobilitat en un escenari de noves exigències derivades del període post Covid-19.  
- Mesures de foment de desplaçaments individuals a peu, amb bicicleta, amb moto o en altres mitjans de desplaçament unipersonal, entre d'altres, a través de la implantació de sistemes de préstecs o la implantació o adaptació de carrils per a aquests usos, pacificació de trànsit, establiment d'espais compartits o ampliació de voreres i espais públics.  
  
- Mesures de reforç del transport públic que permeten a aquest mode de transport guanyar la confiança dels usuaris i fomentar-ne l'ús, complint els requisits imposats en el període post Covid (integració multimodal, carrils exclusius, tarifació flexible i senzilla, digitalització per a donar informació en temps real, etc.).  
- Implantació de mesures que garantisquen un repartiment d'última milla sostenible, per mitjà d'adaptacions ràpides de la ciutat.  
  
Tercer. Bases reguladores  
Reial decret 569/2020, de 16 de juny, pel qual es regula el programa d'incentius a la mobilitat eficient i sostenible (programa MOVES II), publicades en el BOE número 169, de 17 de juny de 2020.  
  
  
  
Quart. Quantia  
1. D'acord amb el que estableix l'annex V del Reial decret 569/2020, de 16 de juny, on s'assenyala l'ajuda concedida a les comunitats autònomes i les ciutats de Ceuta i Melilla, la quantitat que correspon a la Comunitat Valenciana, amb càrrec al pressupost de l'Institut per a la Diversificació i Estalvi de l'Energia, transferits prèviament des dels pressupostos generals de l'Estat, és de 65.153.690 euros, dels quals 4.914.599 euros corresponen a la present convocatòria, amb càrrec a la línia pressupostària de l'IVACE S6849000, «Estalvi i eficiència energètica». La distribució pressupostària entre les distintes actuacions susceptibles de suport serà la següent:   
a) Actuació d'implantació d'infraestructures de recàrrega de vehicles elèctrics: 3.709.732 €.  
b) Actuació d'implantació de sistemes de préstecs de bicicletes elèctriques: 144.943 €.  
c) Actuació d'implantació de mesures de mobilitat sostenible en el treball: 1.059.924 €.  
2. Les ajudes regulades per aquesta convocatòria podran ser cofinançades pel Fons Europeu de Desenvolupament Regional (FEDER) dins del Programa operatiu pluriregional d'Espanya 2014-2020 (POPE).  
3. Les ajudes que s'estableixen en la present resolució tindran la consideració de subvenció, i estaran subjectes al Reglament (UE) núm. 651/2014, de la Comissió, de 17 de juny de 2014.  
4. Per a l'actuació d'implantació d'infraestructura de recàrrega de vehicles elèctrics l'ajuda serà el 30 % del cost subvencionable per a empreses privades i del 40 % per a particulars, autònoms, comunitats de propietaris i entitats locals i sector públic. S'estableix un límit d'ajudes de 100.000 € per destinatari últim i convocatòria.  
5. Per a l'actuació d'implantació de sistemes de préstecs de bicicletes elèctriques, l'ajuda serà el 30 % del cost subvencionable. S'estableix un límit d'ajudes de 100.000 € per destinatari últim i convocatòria.  
  
6. Per a l'actuació d'implantació de mesures de mobilitat sostenible al treball, l'ajuda serà del 40 % del cost subvencionable per als destinataris últims d'ajuda, excepte per a aquells destinataris sense activitat comercial ni mercantil, i en aquest cas l'ajuda serà del 50 %. S'estableix un límit d'ajuda de 200.000 euros per destinatari últim i convocatòria.  
  
  
Cinqué. Termini de presentació de les sol·licituds  
El termini de presentació de sol·licituds s'iniciarà l'endemà de la publicació de l'extracte de la convocatòria en el DOGV i finalitzarà transcorregut un any comptat a partir de l'entrada en vigor de la convocatòria, termini a partir del qual no seran admeses més sol·licituds.  
  
Sisé. Altres dades  
1. La tramitació del procediment serà electrònica. Les sol·licituds i documentació annexa es presentaran davant del registre electrònic de la Generalitat.  
2. El projecte objecte de l'ajuda haurà d'estar dins del territori de la Comunitat Valenciana.  
3. Documentació: la prevista en l'article 10 de la convocatòria.  
4. Les sol·licituds hauran de presentar-se abans de l'inici del projecte, amb la qual cosa es garanteix l'efecte incentivador de l'ajuda.  
5. Forma de justificació: en els termes que preveu l'article 14 de la convocatòria.  
6. Termini màxim de justificació: huit mesos comptats des de la data de notificació de la resolució de concessió de l'ajuda. En el cas que, per circumstàncies concurrents, no fora possible la justificació en el dit termini, es podrà prorrogar com a màxim a un termini de dotze mesos comptats des de la data de notificació de la resolució de concessió.  
  
  
València, 1 d'octubre de 2020.- El president de l'IVACE: Rafael Climent González.